Postmodernismi
Postmodernismi (myös jälki- tai myöhäismodernismi) on taiteen ja filosofian suuntaus.[1][2] Postmodernismin syntymiseen vaikutti teollistuneen yhteiskunnan muuttuminen toisen maailmansodan jälkeen. Populaarikulttuurin merkitys kasvoi, viestimet muuttuivat ja kulttuuri kansainvälistyi. Puhutaan myös postmodernista elämäntavasta, jossa kulutuksella ja viestintävälineillä on suuri merkitys ja ainekset eri suunnista sekoittuvat – kuten viihde ja korkeakulttuuri.[1] Postmodernin yhteiskunnan on katsottu koostuvan yhä moninaisemmista ja alati vaihtuvista osakulttuureista.[3]
Postmodernismi on monimerkityksinen ja kiistelty käsite.[3] Eri aloilla ja eri teoreetikoilla moderni ja postmoderni tarkoittavat usein eri asioita.[4] Etuliitteen post- tai jälki- sisältävä käsite postmodernismi tarkoittaa modernismin jälkeen tulevaa aikakautta tai tyyliä. Keskeistä on siis käsitys, että modernismista on siirretty uuteen kauteen. Postmodernismista alettiin keskustella 1960-luvulla Yhdysvalloissa kirjallisuuden tutkimuksessa. 1970-luvulla keskustelu postmodernismista siirtyi arkkitehtuurin ja sitten kuvataiteen aloille. Postmodernista filosofiasta alettiin keskustella 1970- ja 80-luvuilla.[5]
Postmoderni taide on eri taiteenaloilla, varsinkin kuvataiteissa, arkkitehtuurissa, muotoilussa ja kirjallisuudessa, mutta myös musiikissa, elokuvassa ja teatterissa postmodernismin myötä syntynyt tyyli ja käsitteellinen teoria. Sitä luonnehtii sekä yleinen epäluottamus aatteisiin, että melko vaikeasti määriteltävä suhde siihen, mihin taide perustuu.[6]
Postmodernia taidetta alkoi muodostua 1960-luvulta alkaen. Sille on tyypillistä sekatyylisyys eli lainaukset ja pastissit sekä ironia, huumori ja leikkisyys. Erilaisille tulkinnoille jätetään tilaa. Taiteen prosessi ja uusien työskentelytapojen kokeilu korostuu. Yleistä on myös taiteiden välisten rajojen rikkominen. Installaatioon voi yhdistyä esimerkiksi performanssia, käsitetaidetta ja mediataidetta. Aiheet vaihtelevat suuresti, mutta yhtenä suuntauksena ovat olleet arkiset aiheet ja pinnallisuus. Tähän liittyen arkiesineitä on työstetty niin, että ne muuttuvat yleviksi,[1] tai on huonomaalattu arkisia aiheita[7].
Postmodernismi on yhdistetty etenkin ranskalaiseen filosofiaan.[3] Keskeinen postmodernismin edustaja on Jean-François Lyotard[8] Modernilla ja postmodernilla voidaan viitata esimerkiksi taloudellisiin, taiteellisiin tai kirjallisiin ilmiöihin. Lyotard kehitteli postmodernismin käsitettä yhdistämään näitä merkityksiä. Postmodernismi suhtautuu arvostelevasti valistuksen ja modernin ”hankkeisiin”. Lyotardin mukaan modernille ajalle ovat olleet ominaisia ”suuret kertomukset” esimerkiksi valistuksen tavoitteista ihmiskunnan vapauttamiseksi, ja nämä kertomukset ovat menettäneet vakuuttavuutensa.[8] Postmodernistiseen keskusteluun liittyy muun muassa jälkistrukturalismi.[3]
Postmodernismin arvostelijoiden mukaan monet postmodernistit hylkäävät ajattelun ja keskustelun järkiperäisyyden arvioinnin tunnusmerkit. Tämä johtaa heidän mukaansa siihen, että lopulta kuka tahansa voi sanoa tai tehdä mitä vain. Postmodernismin on väitetty johtavan vaaralliseen relativismiin, jossa totuus, järki ja moraali ovat kokonaan suhteellisia.[8][9][10]
Postmoderni kirjallisuus on korostanut kirjallisen todellisuuden keinotekoisuutta muun muassa itsensä tiedostavan sepitteellisyyden eli metafiktion kautta. Kirjallisuudessa postmodernismia edustavat esimerkiksi Kurt Vonnegut, John Barth ja Donald Barthelme.[5]
Esimoderni Modernisaatio Modernismi Tiedekritiikki Tieteiden sota Transmodernismi Myöhäismoderni
Citation error, replace with{{cite book| author = Appignanesi, Richard ym.| title = Postmodernismi vasta-alkaville ja edistyville| location = Helsinki| publisher = Jalava| year = 1998| version = (Postmodernism for beginners, 1998.) Suomentanut Raija Keni| id = ISBN 951-887-131-0}} Citation error, replace with{{cite book| author = Bauman, Zygmunt| title = Postmodernin lumo| location = Tampere| publisher = Vastapaino| year = 1996| version = Suomentanut Jyrki Vainonen: Toimittaneet Pirkkoliisa Ahponen & Timo Cantell| id = ISBN 951-768-002-3}} Citation error, replace with{{cite book| author = Jameson, Fredric| title = Postmodernism, Or the Cultural Logic of Late Capitalism| publisher = Duke University Press| year = 1991| language = Transclusion error: {{En}} is only for use in File namespace. Use {{lang-en}} or {{en icon}} instead.| format = [ online version] (PDF)| accessdate = 20.7.2016}} Citation error, replace with{{cite book| author = Kotkavirta, Jussi & Sironen, Esa (toim.)| title = Moderni/postmoderni: Lähtökohtia keskusteluun| location = Helsinki| publisher = Tutkijaliitto| year = 1989| version = 2. korjattu ja täydennetty painos (1. painos 1986)| id = ISBN 951-9297-77-4}} Citation error, replace with{{cite book| author = Lyotard, Jean-François| title = Tieto postmodernissa yhteiskunnassa| location = Tampere| publisher = Vastapaino| year = 1985| version = (La condition postmoderne, 1979.) Käännös: Leevi Lehto| id = ISBN 951-9066-13-6}}
Pyöriä, Pasi: niin & näin 1/1999, 58–62.
* Luokka:Seulonnan keskeiset artikkelit